પાકિસ્તાની દળોના ગોળીબારના કારણે સ્થાનિક લોકોમાં ભારે અફરાતફરી મચી ગઈ હતી. શરૂઆતમાં ભારતીય જવાનોએ સંયમ જાળવ્યો હતો, પરંતુ ગોળીબારની તીવ્રતા વધતાં ભારતીય દળોએ પણ વળતો ગોળીબાર કરીને પાકિસ્તાની સ્થળોને નિશાન બનાવ્યાં હતાં. લગભગ એક કલાક સુધી બંને દેશો વચ્ચે ભીષણ ગોળીબાર ચાલુ રહ્યો હતો. ત્યાર બાદ પાકિસ્તાની બંદૂકો શાંત થઈ જતાં ભારતીય જવાનોએ વળતો જવાબ આપવાનું બંધ કરી દીધું હતું.